Diari Oficial de la Generalitat Valenciana


Sumari del DOGV 9956, del 14-10-2024 (2024/10567)

RESOLUCIÓ de 2 d’octubre de 2024, de la Direcció General de Justícia i Autogovern, per la qual s’atorguen destinacions als funcionaris i les funcionàries del cos de gestió processal i administrativa de l’Administració de justícia (torn lliure) que van superar les proves selectives convocades per l’Orde JUS/1254/2022, de 7 de desembre, en l’àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9956

Data del DOGV
:   14-10-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/10089

CVE
:   CSYI-Q-0601-73918

Data del document
:   02-10-2024

Organisme emissor
:   Conselleria de Justícia i Interior

Tipus de document
:   Resolució

De conformitat amb el que s’establix en l’article 28 i 29 del Reial decret 1451/2005, de 7 de desembre, pel qual s’aprova el Reglament d’ingrés, provisió de llocs de treball i promoció professional del personal funcionari al servici de l’Administració de justícia, fent ús de les atribucions que em conferix l’article 9 del Decret 134/2023, de 10 d’agost, del Consell, pel qual s’aprova el Reglament orgànic i funcional de la Conselleria de Justícia i Interior, esta direcció general

RESOL

Adjudicar destinacions en els òrgans judicials i fiscals que es relacionen en l’annex I al personal funcionari del cos de gestió processal i administrativa (torn lliure), nomenats funcionaris de carrera del cos de gestió processal i administrativa per Orde de 2 d’octubre de 2024, tenint en compte el següent:

Primer. El personal funcionari del cos de gestió processal i administrativa, al qual s’atorga destinació en esta resolució, haurà de prendre possessió del seu càrrec en l’òrgan judicial o fiscal de destinació dins del termini de vint dies hàbils comptador des de l’endemà de la publicació d’esta resolució en el *Boletín Oficial del Estado*, d’acord amb el que s’establix en l’article 29 de l’esmentat reial decret, i en l’article 30 de la Llei 39/2015, d’1 d’octubre, del procediment administratiu comú de les administracions públiques, per a la qual cosa, el dia de la publicació d’esta resolució seran remesos, a l’adreça de correu electrònic corporatiu de l’òrgan judicial o fiscal de destinació, els documents de presa de possessió F1T, així com la declaració de jurament o promesa prevista en l’esmentat precepte reglamentari.

Els dos documents, per a la formalització, hauran de ser firmats digitalment pels interessats/interessades, que remetran una còpia, en format PDF, al Servici de Selecció i Provisió de Personal de l’Administració de Justícia a través de l’adreça de correu electrònic [ezjahqmgetxlahi@jli.jy,](mailto:krzfgipncjurzng@isi.kl,b)  que traslladarà una còpia d’estos documents a la secció de nòmines del Servici de Personal de l’Administració de Justícia, així com al Registre Central de Personal de la Subdirecció General de Mitjans Personals al servici de l’Administració de Justícia.

Segon. El personal funcionari destinat en virtut d’esta resolució, que pertanga ja al cos de tramitació processal i administrativa o auxili judicial i que opte per continuar en algun d’estos cossos, no serà necessari que es desplace a prendre possessió al lloc de treball adjudicat, serà suficient que, dins del termini de presa de possessió assenyalat en l’apartat primer, comunique a la Direcció General de Justícia i Autogovern esta opció (model annex II), a l’efecte de declaració d’excedència voluntària prevista en l’article 506.d)  de la Llei orgànica 6/1985, d’1 de juliol, del poder judicial. Una còpia de la resolució per la qual se’l declara en situació d’excedència voluntària serà remesa al Registre Central de Personal de la Subdirecció General de Mitjans Personals de l’Administració de Justícia.

Tercer. En cas que el personal funcionari opte per ingressar en el cos de gestió processal i administrativa i vulga evitar un buit en la continuïtat dels seus servicis en l’Administració de justícia, atesa la necessitat de disposar del temps indispensable per a efectuar la presa de possessió, podrà sol·licitar de la Direcció General de Justícia i Autogovern com a funcionari/funcionària del cos de tramitació processal i administrativa o auxili judicial, un permís retribuït d’un dia si no hi ha canvi de localitat, o de dos en cas contrari, excepte aquells que hagen de desplaçar-se des de Canàries, Balears, Ceuta o Melilla, i en este cas el permís podrà ser de fins a tres dies per a possessionar-se del seu nou càrrec. Estos dies es consideren hàbils, i la presa de possessió en la nova destinació s’efectuarà durant els dies de permís indicats.

En el cas que el funcionari/funcionària procedisca de l’àmbit de competència d’una altra gerència territorial o de comunitats autònomes que hagen rebut el traspàs de mitjans personals, haurà de remetre’s esta documentació a estos òrgans perquè li concedisquen d’ofici la situació d’excedència voluntària en el cos de tramitació processal i administrativa o auxili judicial i el cessament automàtic amb la mateixa data en què es produïsca la presa de possessió en el cos de gestió processal i administrativa a fi d’evitar interrupció en la percepció dels seus havers.

Quart. El personal funcionari que opte per incorporar-se al nou lloc del cos de gestió processal i administrativa tindrà dret a partir de la presa de possessió al permís retribuït que establix la disposició addicional quinta del Reial decret 364/1995, de 10 de març, permís del qual es deduiran els dies previstos en l’apartat tercer d’esta resolució.

Quan el permís concedit en virtut del que s’establix en el paràgraf anterior siga sol·licitat a conseqüència d’un canvi de residència, l’acreditació d’esta causa haurà d’efectuar-se exclusivament a través del corresponent certificat d’empadronament.

Quint. El personal funcionari interí que actualment ocupe places que han sigut adjudicades als aspirants aprovats, hi cessarà el mateix dia en què es produïsca la presa de possessió del personal titular.

Sext. En compliment de la legislació sobre incompatibilitats del personal al servici de l’Administració pública (Llei 53/1984, de 26 de desembre), aplicable al personal al servici de l’Administració de justícia, en virtut de l’article 498 de la Llei orgànica 6/1985, d’1 de juliol, del poder judicial, reformada per la Llei orgànica 19/2003, de 23 de desembre, aquells aspirants que tinguen ja la condició de funcionaris de carrera hauran de manifestar la seua opció en l’acta de presa de possessió.

Sèptim. El personal funcionari del cos de gestió processal i administrativa, al qual s’atorga destinació en virtut d’esta resolució, no obstant haver sigut destinat amb caràcter forçós per l’orde de qualificació segons les seues preferències, no podrà participar en un concurs de trasllats fins que transcórreguen dos anys des de la data d’esta resolució. Per al còmput dels dos anys caldrà ajustar-se el que s’establix en el paràgraf segon de l’article 529.3 de la Llei orgànica 6/1985, d’1 de juliol, del poder judicial.

Octau. Les places oferides als aspirants mitjançant la Resolució de 8 de juliol de 2024 (*Boletín Oficial del Estado*  de 19 de juliol), no adjudicades en la present resolució, mantenen la condició de desertes, sense perjuí que puguen anunciar-se com a vacants en un concurs ordinari, si no es promulga oferta d’ocupació pública, o en cas que l’oferta pública d’ocupació que corresponga no faça necessari l’anunci de totes les desertes existents.

Contra la present resolució podrà interposar-se un recurs potestatiu de reposició davant la Direcció General de Justícia i Autogovern, en el termini d’un mes, segons el que s’establix en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o un recurs contenciós administratiu davant els jutjats contenciosos administratius de València, en el termini de dos mesos, segons el que es disposa en l’article 9 de la Llei 29/98, de 13 de juliol, reguladora de la jurisdicció contenciosa administrativa, comptador des de l’endemà de la publicació en el *Boletín Oficial del Estado*.

  

València, 2 d'octubre de 2024

María José Adalid Hinarejos

Directora general de Justícia i Autogovern

Esta disposició conté annexos. Consulteu-ne la versió en PDF.